CELEX: 62010TN0566
Language: da
Date: 2010-12-15 00:00:00
Title: Sag T-566/10: Sag anlagt den 15. december 2010 — Ertmer mod KHIM — Caterpillar (erkat)

19.2.2011   
            
            
               DA
            
            
               Den Europæiske Unions Tidende
            
            
               C 55/27
            
         Sag anlagt den 15. december 2010 — Ertmer mod KHIM — Caterpillar (erkat)
   (Sag T-566/10)
   2011/C 55/48
   Stævningen er affattet på tysk
   
      Parter
   
   
      Sagsøger: Jutta Ertmer (Tatsungen, Tyskland) (ved advokaterne A. von Mühlendahl og C. Eckhartt)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Caterpillar, Inc (Illinois, De Forenede Stater)
   
      Sagsøgerens påstande
   
   
               —
            
            
               Afgørelse truffet den 7. september 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 270/2010-1) annulleres.
            
         
               —
            
            
               Den af Caterpillar Inc. iværksatte klage til prøvelse af afgørelse truffet den 8. januar 2010 af annullationsafdelingen ved Harmoniseringskontoret i ugyldighedssag nr. 2504 forkastes.
            
         
               —
            
            
               Harmoniseringskontoret og Caterpiller — for så vidt som dette selskab ønsker at deltage i proceduren — tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Ordmærket »erkat« for varer i klasse 7 og 42
   
      Indehaver af EF-varemærket: Jutta Ertmer
   
      Indgiveren af begæringen om, at EF-varemærket erklæres ugyldigt: Caterpillar Inc.
   
      Grundlag, der er påberåbt til støtte for ugyldighedsbegæringen: I henhold til artikel 53, stk. 1, litra a), var ansøgningen baseret på det nationale ordmærke og EF-ordmærket »CAT« samt det nationale figurmærke og EF-figurmærket, som indeholder ordet »CAT« for varer og tjenesteydelser i klasse 7 og 42
   
      Annullationsafdelingens afgørelse: Afvisning af ugyldighedsbegæringen
   
      Appelkammerets afgørelse: Medhold i klagen.
   
      Søgsmålsgrunde: Tilsidesættelse af artikel 8 sammenholdt med artikel 75 i forordning (EF) nr. 207/2009 (1), eftersom det ikke fremgår af den anfægtede afgørelse, hvilket ældre varemærke eller hvilke ældre varemærker appelkammeret har lagt til grund for sin afgørelse om at i mødekomme den anden parts begæring, og idet en væsentlig del af begrundelsen for afgørelsen er blevet kopieret fra en anden afgørelse, tilsidesættelse af artikel 8, stk. 1, litra b), i forordning (EF) nr. 207/2009, eftersom der ikke foreligger nogen risiko for forveksling mellem de omtvistede varemærker, og tilsidesættelse af artikel 8, stk. 5, sammenholdt med artikel 75 i forordning (EF) nr. 207/2009, eftersom de ældre figurmærker ikke hare noget renommé, og der ikke kan drages nogen utilbørlig fordel af eller forekomme nogen utilbørlig udnyttelse af disse varemærkers særpræg eller renommé.
   
      (1)  Rådets forordning (EF) nr. 207/2009 af 26. februar 2009 om EF-varemærker (EUT L 78 af 24.3.2009, s. 1).